Աննա Ֆերիս

Աննա Քեյ Ֆերիս (, ), ամերիկացի դերասանուհի, երգչուհի և պրոդյուսեր։ Առավել հայտնի է «Շատ սարսափելի կինո» ծաղրական ֆիլմաշարում Սինդի Քեմբելին մարմանավորելով։

Վաղ տարիներ 
Ծնվել է 1976 թվականի նոյեմբերի 29-ին Բալթիմորում (Մերիլենդ նահանգ)՝ Քերեն և Ջեքե Ֆերիսների ընտանիքում։ Վեց տարեկանում ընտանյոք հանդերձ տեղափոխվել է Էդմոնդս բնակավայր (Վաշինգտոն նահանգ)։ Մայրը մասնագիտությամբ ուսուցչուհի էր, իսկ հայրը՝ սոցիոլոգ Վաշինգտոնի համալսարանում։ Ֆերիսի ավագ եղբայր Ռոբերտը նույնպես սոցիոլոգիայի պրոֆեսոր է Դեյվիսի Կալիֆորնյան համալսարանում։

Ֆերիսն ունի շոտլանդական, իռլանդական, անգլիական, գերմանական և ֆրանսիական արմատներ։

Ծնողները հավանություն էին տալիս դերասանուհի դառնալու Աննայի ձգտումներին և 9 տարեկան հասակում նա իր առաջին դերն է խաղում Սիեթլի երաժշտական թատրոնում։ 14 տարեկանում, Էդմոնդս-Վուդվեյի ավագ դպրոցում սովորելու տարիներին (որն ավարտում է 1991 թվականին), նկարահանվում է սառեցված յոգուրտի հեռուստագովազդում։ Էդմոնդի միջնակարգ դպրոցն ավարտելուց հետո ընդունվում է Վաշինգտոնի համալսարան, որտեղ ուսումնասիրում է անգլիական գրականություն։

Կարիերա 
Կինոյում առաջին մեծ դերը Ֆերիսն ստանում է «Սիրահարվածների փակուղի» (1999) ֆիլմում՝ մարմնավորելով Ջանել Բեյին։ Հաջորդ դերը, որը նրան ճանաչում է բերում, դառնում է Սինդի Քեմփբելը դերը «Շատ սարսափելի կինո» (2000) պարոդիական ֆիլմում։ Ֆերիսը շարունակում է մարմնավորել Քեմփբելին ֆիլմի հետագա երեք շարունակություններում։ Սինդի Քեմփբելի դերի համար Ֆերիսը բնականից շիկահեր մազերը ներկում էր սև գույնի, որից հետո նրան հաճախ սկսում էին թյուրիմացաբար համարել սևահեր։

2003 թվականին, երբ ավարտվում է «Թարգմանության դժվարությունները» ֆիլմի քասթինգը, Ֆերիսը ամենավերջին պահին դեր է ստանում։ Այնուհետև նա հայտնվում է երկրորդական դերերում «Սապատավոր լեռ» (2005), «Իմ սուպեր-նախկինը» (2006) ֆիլմերում։ 2007 թվականին «Ծիծաղասերը» ֆիլմում կերտած դերի համար Ֆերիսն արժանանում է «Stony Award» մրցանակի։

2007 թվականի ամռանը Աննան նկարահանվում է «Գեղեցիկները» հեռուստասերիալի երեք դրվագներում, որպես հրավիրված աստղ։ Հաջորդ տարի նա մարմնավորում է «Փլեյբոյ» ամսագրի մոդել Շելիի դերոը «Տնային ճագարը» ռոմանտիկ կատակերգությունում՝ հանդիսանալով նաև ֆիլմի պրոդյուսերը։ Հնչյունավորել է նաև Սեմ Սպարկսին «Ամպամած, հնարավոր են տեղումներ կոլոլակի տեսքով» մուլտֆիլմում (2009) և բուրունդուկ Ջանեթին «Էլվինը և բուրունդուկները 2։ Պիսկվել» (2009) և «Էլվինը և բուրունդուկները 3D» (2011) ֆիլմերում։

Ւմիջը և լուսաբանումները ԶԼՄ-ներում 

Ֆերիսը տարբեր առիթներով հայտնվել է «Raygun», «Playboy», «Self», «Cosmopolitan» և այլ ամսագրերի շապիկներին Ըստ «Maxim» ամսագրի վարկածի, Աննան 2004, 2009 և 2010 թվականներին համապատասխանաբար զբաղեցրել է 57-րդ, 39-րդ և 42-րդ տեղերը «Hot 100 list» ամենագրավիչ կանանց ցուցակում։ Ըստ «FHM» ամսագրի, 2009 թվականին նա 60-րդ տեղն է զբաղեցնում «Աշխարհի 100 ամենասեքսուալ կանանց» ցուցակում և 96-րդ տեղը 2010 թվականի նույն ցուցակում։ «AskMen» կայքը նրան հատկացրել է 79-րդ տեղը 2009 թվականի «Աշխարհի 100 ամենացանկալի կանանց» ցուցակում։

2010 թվականին «Cosmopolitan»-ը նրան անվանակոչում է «Տարվա զվարճալի և անվախ կին» և պարզաբանում հետևյալ կերպ. «Նա մեզ ստիպում է ծիծաղել և սեղմվել վախից, տարանջատելով կատակերգության սահմանները այնպես, ինչպես չի հաջողվում ոչ մի այլ դերասանուհու»։

Թադ Ֆրենդը «The New Yorker»-ում Ֆերիսին նկարագրում է որպես «Հոլիվուդի ամենայուրահատուկ կատակերգական դերասանուհին»։

Անձնական կյանք 

1999 թվականին, «Սիրահարների փակուղի» ֆիլմի նկարահանումների ժամանակ, Ֆերիսը հանդիպում է իր առաջին ամուսնուն՝ Բեն Ինդրային։ Նույն տարի նրանք սկսում են հանդիպել, և 2004 թվականի հունիսին զույգն ամուսնանում է։ Այնուամենայնիվ, 2007 թվականի ապրիլին Աննան դիմում է ապահարզանի՝ հղվելով «անհաշտ տարաձայնությունների» վրա։ 2008 թվականի փետրվարին, երբ ապահարզանի գործընթացը ավարտվում է, Ֆերիսը Բենին փոխհատուցում է վճարում 900 000 ԱՄՆ դոլարի չափով։

2007 թվականին Ֆերիսը հանդիպում է դերասան Քրիս Փրեթին, «Տար ինձ տուն» ֆիլմի քասթինգի ժամանակ։ 2009 թվականի հունվարին նրանք նշանադրվում են, իսկ 2009 թվականի հուլիսի 9-ին՝ ամուսնանում։ 2012 թվականի օգոստոսի 25-ին ամուսինների մոտ ծնվում է առաջնեկ որդին՝ Ջեքը։

Ֆիլմագրություն

Մրցանակներ և անվանակարգումներ

Ծանոթագրություններ

Արտաքին հղումներ 
 
 
 Աննա Ֆերիսը Yahoo! Movies կայքում 

1976 ծնունդներ
Նոյեմբերի 29 ծնունդներ
Ամերիկացի դերասանուհիներ
Հոլիվուդյան դերասաններ
Ամերիկացի կինոդերասանուհիներ
Ամերիկացի պրոդյուսերներ
Ամերիկացի երգչուհիներ
21-րդ դարի ամերիկացի դերասանուհիներ
Ամերիկացի երեխա դերասանուհիներ